CELEX: 32022D0119
Language: sk
Date: 2022-01-26 00:00:00
Title: Rozhodnutie Komisie (EÚ) 2022/119 z 26. januára 2022, ktorým sa zrušuje rozhodnutie 2004/613/ES týkajúce sa zriadenia poradnej skupiny pre potravinový reťazec a zdravie zvierat a rastlín

28.1.2022   
               
               
                  SK
               
               
                  Úradný vestník Európskej únie
               
               
                  L 19/71
               
            
         ROZHODNUTIE KOMISIE (EÚ) 2022/119
         z 26. januára 2022,
         ktorým sa zrušuje rozhodnutie 2004/613/ES týkajúce sa zriadenia poradnej skupiny pre potravinový reťazec a zdravie zvierat a rastlín
         EURÓPSKA KOMISIA,
         so zreteľom na Zmluvu o fungovaní Európskej únie,
         keďže:
         
                     (1)
                  
                  
                     Rozhodnutím Komisie 2004/613/ES (1), sa zriadila poradná skupina pre potravinový reťazec a zdravie zvierat a rastlín. Komisia konzultuje svoj pracovný program týkajúci sa bezpečnosti potravín a krmív, označovania a prezentácie potravín a krmív, výživy ľudí vo vzťahu k právnym predpisom o potravinách, zdravia a dobrých životných podmienok zvierat, zdravia rastlín, a takisto akýchkoľvek opatrení, ktoré Komisia musela prijať alebo navrhnúť v týchto oblastiach, s touto skupinou.
                  
               
                     (2)
                  
                  
                     Dňa 20. mája 2020 prijala Komisia stratégiu „z farmy na stôl“ v záujme spravodlivého, zdravého potravinového systému šetrného k životnému prostrediu (2).
                  
               
                     (3)
                  
                  
                     Pri vykonávaní stratégie „z farmy na stôl“ sa uskutočnia konzultácie so zainteresovanými stranami, ktoré majú odborné znalosti v oblasti zdravia, výživy, marketingu, životného prostredia, klímy, udržateľného poľnohospodárstva, agronómie, rybolovu, akvakultúry a sociálnych vied, ako aj v oblastiach digitálnej transformácie a financovania týkajúceho sa potravinových systémov.
                  
               
                     (4)
                  
                  
                     Otázky týkajúce sa vykonávania stratégie „z farmy na stôl“ teda presahujú odborné znalosti vyššie spomenutej skupiny, na ktorú v súčasnosti odkazuje rozhodnutie 2004/613/ES. Preto je na zabezpečenie vyššej účasti odborníkov v týchto oblastiach politiky potrebné zriadiť novú neformálnu expertnú skupinu s väčším počtom členov a úloh.
                  
               
                     (5)
                  
                  
                     Vzhľadom na uvedené skutočnosti je potrebné zrušiť rozhodnutie 2004/613/ES.
                  
               
                     (6)
                  
                  
                     Keďže mandát členov súčasnej poradnej skupiny zaniká 14. júla 2022, toto rozhodnutie by malo nadobudnúť účinnosť od nasledujúceho dňa,
                  
               PRIJALA TOTO ROZHODNUTIE:
         
            Článok 1
            Rozhodnutie 2004/613/ES sa zrušuje.
         
         
            Článok 2
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 15. júla 2022.
         
         
            V Bruseli 26. januára 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Rozhodnutie Komisie 2004/613/ES zo 6. augusta 2004, týkajúce sa zriadenia poradnej skupiny pre potravinový reťazec a zdravie zvierat a rastlín (Ú. v. EÚ L 275, 25.8.2004, s. 17).
         
            (2)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Stratégia „z farmy na stôl“ v záujme spravodlivého, zdravého potravinového systému šetrného k životnému prostrediu [COM(2020) 381 v konečnom znení].